62019TO0507_INF
Sklep Splošnega sodišča (četrti senat) z dne 25. marca 2020 – Lucaccioni/Komisija
(Zadeva T‑507/19)
„Ničnostna tožba – Javni uslužbenci – Pripravljalni akt – Odškodninska tožba – Tožba, ki je tesno povezana z ničnostno tožbo – Nespoštovanje predhodnega postopka – Nedopustnost“
1.
Pritožbe uradnikov – Akt, ki posega v položaj – Pojem – Pripravljalni akt – Izključitev
(Kadrovski predpisi, člena 90 in 91)
(Glej točke od 36 do 41.)
2.
Pritožbe uradnikov – Odškodninski zahtevek, povezan s predlogom za razglasitev ničnosti – Zavrnitev predloga za razglasitev ničnosti, ki povzroči zavrnitev odškodninskega zahtevka
(Kadrovski predpisi, člen 91)
(Glej točko 51.)
3.
Pritožbe uradnikov – Odškodninska tožba, vložena brez predhodnega postopka v skladu s Kadrovskimi predpisi – Nedopustnost
(Kadrovski predpisi, člena 90 in 91)
(Glej točko 54.)
Predmet
Predlog na podlagi člena 270 PDEU, prvič, za razglasitev ničnosti sklepa Komisije z dne 13. septembra 2018 o zavrnitvi predloga za izločitev doktorja A, ki je bil zdravnik, ki ga je Komisija imenovala za člana zdravniške komisije, ustanovljene v okviru predloga za priznanje poslabšanja poklicne bolezni, ki ga je vložila tožeča stranka, in drugič, za povrnitev škode, ki naj bi nastala tožeči stranki.
Izrek
1.
Tožba se kot nedopustna zavrže.
2.
Arnaldu Lucaccioniju se naloži plačilo stroškov.